text: Jeg døber dig Dorothea!
  28 juni 2015 kl. 15.08
  En helt ny rose blev søndag eftermiddag døbt i Geografisk Have. Grevinde Sussie af Rosenborg var gudmor.
  
  Søndag er Rosens Dag og det var også dagen for dåb af en helt ny rose. Det er RosenTantau, der har fremavlet en ny smuk rose, der er både sund og hårdfør.
  Rosen har allerede vundet flere priser i Holland, Belgien, Schweiz og Frankrig, og får nu sit officielle danske navn Dronning Dorothea, efter kong Christian d. III's dronning, der efter sin mands død residerede bl.a. på Koldinghus. Derfor vil man også kunne se rosen på Koldinghus i slotsgården.
  Se den smukke rose få sit navn her - varighed 52 sekunder:
  